चलेंगी प्राइवेट मिनी बसें, यात्रियों की परेशानी होगी दूर
जींद-हांसी रेलवे लाइन के लिए सरकार देगी ~900 करोड़, जुलाना आईटीआई का होगा विस्तार, मेडिकल काॅलेज का निर्माण इसी साल
बजट में जींद से जुड़ी 4प्रमुखघोषणाएं जिनसेहोगा लोगों को फायदा
दीनबंधु ग्राम उदय योजना से फायदा
नया कर लगाना अच्छी बात
लोगों की डिमांड के मुताबिक हो बजट
बुनियादी समस्याओं पर ध्यान नहीं
दो रेलवे ओवरब्रिज को मिली मंजूरी, जल्द शुरू होगा निर्माण कार्य
11 सितंबर को सीएम ने रखी थी मेडिकल कॉलेज की आधारशिला
जुलाना आईटीआई में कई ट्रेड और सीटों की संख्या बढ़ जाएगी
रेलवे लाइन से जींद, हिसार सहित कई जिलों के लोगों को मिलेगी सुविधा
विधानसभामें वित्त मंत्री कैप्टन अभिमन्यु की ओर से सोमवार को पेश किए गए वर्ष 2017-18 के बजट में जींद जिले के लिए कई घोषणाएं हुई हैं। यदि इन घोषणाओं पर नए वित्त वर्ष में काम होगा तो इससे जिले के लोगों को फायदा होगा। इन घोषणाओं के नए वित्त वर्ष में पूरा होने से जिलावासियों को काफी फायदा होगा। इससे जिले के लोगों में खुशी है। वहीं बजट में जिले में हार्टीकल्चर यूनिवर्सिटी के रीजनल सेंटर बनाने की घोषणा पर बजट भाषण में कब इसका निर्माण शुरू होगा, कितना इसका बजट है इस पर कुछ भी नहीं कहा गया। इससे जिले के लोग निराश हुए हैं उन्हें उम्मीद थी कि नए साल के बजट में वित्त मंत्री इस परियोजना का कब निर्माण कार्य शुरू होगा। इस पर कितने रुपए खर्च किए जाएंगे आदि पर जरूर कुछ बोलेंगे, लेकिन ऐसा नहीं हुआ।
करीब दो साल पहले सीएम ने जिले में हार्टीकल्चर यूनिवर्सिटी का रीजनल सेंटर बनाने की घोषणा की थी और अभी तक यह घोषणा सिर्फ कागजों तक ही सीमित है। हालांकि इस दौरान वित्त मंत्री ने करनाल में बनने वाली हार्टीकल्चर यूनिवर्सिटी का निर्माण इसी साल शुरू होने की घोषणा की। पेश किए गए बजट में कोई नया कर लगाने पर जहां लोगों में खुशी है। वहीं जिले की बुनियादी समस्याओं के समाधान के लिए कोई नई योजना की घोषणा होने से लोग मायूस हुए हैं।
जींद. जुलानाआईटीआई जिसका नए वित्त वर्ष में विस्तारीकरण होगा। फोटो| भास्कर
4. वित्तमंत्री कैप्टन अभिमन्यु ने बजट भाषण में कहा कि प्रदेश सरकार ने केंद्र से कुल 13 आरओबी मंजूर करवाए हैं। इनमें दो आरोबी जींद में बनाए जाएंगे। इनका निर्माण कार्य जल्द ही शुरू हो जाएगा। इस दौरान शहर में जो दो आरोबी बनाए जाएंगे उनमें एक आरोबी भिवानी रोड बाईपास रेलवे फाटक पर तो दूसरा पुराना हांसी रोड रेलवे फाटक पर बनाया जाएगा।
2. वित्तमंत्री ने बजट भाषण में बताया कि नए वित्त वर्ष में जींद में मेडिकल काॅलेज का निर्माण कार्य शुरू हो जाएगा। इसके लिए बजट पहले ही घोषित किया जा चुका है। करीब दो साल पहले सीएम मनोहरलाल खट्टर ने जींद के अपने पहले दौरे के दौरान जिले में मेडिकल काॅलेज बनाने की घोषणा की थी। इसके लिए जमीन आदि सब कुछ तय कर ली गई हैं और पिछले साल 11 सितंबर को सीएम ने इसकी आधारशिला रखी थी। लेकिन अभी तक निर्माण कार्य शुरू नहीं हो पाया है।
5. वित्तमंत्री ने बजट भाषण में घोषणा की कि वर्ष 2017-18 वित्त वर्ष में जहां रोडवेज बेड़े में बसों की संख्या बढ़ाकर 5 हजार की जाएगी वहीं प्राइवेट मिनी बसें भी चलाई जाएंगी। इससे जिले के लोगों को फायदा होगा। क्योंकि जिले में इस समय बसों की काफी कमी है। जिसके कारण हर रोज हजारों यात्रियों को परेशानी में और कई-कई घंटे इंतजार कर बस में सफर करना पड़ता है। होगा।
3. वित्तमंत्री कैप्टन अभिमन्यु ने बजट भाषण में बताया कि तकनीकी शिक्षा को बढ़ावा देने के लिए जहां प्रदेश में कई नई आईटीआई खोली जाएंगी। वहीं कई आईटीआई का विस्तारीकरण भी किया जाएगा। इसमें जींद जिले में जुलाना आईटीआई का नए वित्त वर्ष में विस्तारीकरण किया जाएगा। इससे आईटीआई में कई ट्रेड सीटों की संख्या बढ़ जाएगी। इससे जिलेभर के विद्यार्थियों को फायदा होगा।
1. वित्तमंत्री कैप्टन अभिमन्यु ने बजट भाषण में घोषणा की कि जींद-हांसी रेलवे लाइन बिछाने का काम इसी साल शुरू हो जाएगा। इसके लिए प्रदेश सरकार 900 करोड़ रुपए देगी। बाकी की राशि केंद्र सरकार द्वारा खर्च की जाएगी। इस रेलवे लाइन के बनने से जींद, हिसार समेत कई जिलों के लोगों को फायदा होगा। पिछले दिनों ही केंद्र सरकार ने जींद-हांसी रेल लाइन बिछाने की घोषणा की थी।
^बजट में प्रदेश के 1500 गांवों के विकास के लिए दीन बंधु ग्राम उदय योजना की घोषणा करने से गांवों को फायदा होगा। योजना के तहत गांवों में शहर की तरह विकास कार्य होंगे और लोगों की गांव में जो मूलभूत समस्याएं हैं उनका समाधान होगा। सरकार की यह एक अच्छी योजना साबित हो सकती है। -बंटी देवी, सरपंच अनूपगढ़।
^वित्त मंत्री द्वारा पेश किए गए बजट में कई घोषणाएं हुई हैं जिनके क्रियान्वयन होने से जिले के लोगों को फायदा होगा। नया कर लगाना भी अच्छी बात है। जींद-हांसी रेलवे लाइन बिछाने का काम इसी साल शुरू होना, मेडिकल काॅलेज का निर्माण इसी साल शुरू होना समेत कई घोषणाएं हैं जो पूरी होती हैं तो लोगों को काफी फायदा होगा। -विनय गोयल, व्यवसायी।
^हर साल बजट में बढ़ोतरी होती है लेकिन लोगों की जो मूलभूत समस्याएं हैं उनका समाधान नहीं हो पाता। इसलिए जरूरी है कि बजट लोगों की डिमांड यानि जो उनकी प्रमुख समस्याएं है उनके समाधान के लिए बनाया जाए। पैसा किन-किन समस्याओं के समाधान पर खर्च होगा यह स्पष्ट नहीं किया गया। -ओपी गुप्ता, अर्थशास्त्री।
^प्रदेश सरकार ने जो बजट पेश किया है उसमें लोगों को हर रोज जिन बुनियादी समस्याओं का सामना करना पड़ रहा है। उसकी तरफ कोई ध्यान नहीं दिया गया। प्रदेश भर में डॉक्टरों की कमी है, गांव शहर में पेयजल की समस्या बढ़ रही है। शिक्षा का स्तर गिर रहा है आदि समस्याएं जिनके समाधान के लिए कोई योजना नहीं बनाई गई है। -अशोक कुमार गुप्ता, सीए।
hin_Deva hin_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva awa_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva